Φρειδερίκος Μάρσαλ

Ο Φρειδερίκος Μάρσαλ ήταν αθλητής της αντισφαίρισης και ποδοσφαιριστής.

Ήταν γιος του προξένου της Αγγλίας στην Πάτρα Βέρνου Μάρσαλ και μαζί με τον αδελφό του Γεώργιο συμμετείχαν στους Ολυμπιακούς αγώνες του 1896 στο διπλό της αντισφαίρισης αλλά αποκλείστηκαν στα προκριματικά. Ήταν αθλητής του Παναχαϊκού και έπαιξε στον πρώτο αγώνα ποδοσφαίρου που έγινε στην Πάτρα. Αγωνίστηκε με τον Παναχαϊκό εναντίον Άγγλων ναυτών νικώντας τους με 4-2. Συμμετείχε και στην ρεβάνς στις 15 Φεβρουαρίου όπου ο Παναχαϊκός νίκησε ξανά με 4-0. Όταν η Γ.Ε.Π. ίδρυσε ποδοσφαιρικό τμήμα εγγράφηκε σε αυτό και έπαιξε σε πολλά παιχνίδια . Είχε άλλον έναν αδελφό, των Ανδρέα ο οποίος ήταν επίσης αθλητής του Παναχαϊκού.

Τα υπόλοιπα χρόνια της ζωής του τα έζησε στην Αγγλία όπου και πέθανε. Εκεί μάλιστα δίδασκε την Νεοελληνική γλώσσα.

Παραπομπές

Πηγές 

Βιβλίο Πατραϊκός Αθλητισμός Τόμος Α΄και Β΄Αχαϊκές εκδόσεις Νικολάου Πολίτη.
Βιβλίο Αχαΐα Περί Αθλητικού παρελθόντος, Κώστα Κοκκοβίκα, 2004

Έλληνες ομογενείς αθλητές
Έλληνες αθλητές της αντισφαίρισης
Ποδοσφαιριστές Παναχαϊκής

Ποδοσφαιριστές αδιευκρίνιστης θέσης
Έλληνες ποδοσφαιριστές
Αθλητές αντισφαίρισης της Παναχαϊκής
Αντισφαιριστές στους Θερινούς Ολυμπιακούς Αγώνες 1896